alexandrainst/scandi-wiki huggingface dataset:
Midtøsten-kvartetten

Midtøsten-kvartetten er en gruppe land og organisasjoner som samarbeider om å megle i Midtøsten-konflikten. Gruppen består av Amerikas forente stater, Den russiske føderasjon, Den europeiske union og De forente nasjoner, som innledet samarbeidet i 2002 etter at konflikten i Midtøsten eskalerte.

James Wolfensohn, tidligere president i Verdensbanken, var gruppens spesialutsending for Israels tilbaketrekning fra Gaza mellom mai 2005 og april 2006. Spesialutsendingen fikk i mandat fra gruppen å lede, kontrollere og koordinere verdenssamfunnets tiltak for å støtte tilbaketrekningen.

Tony Blair, tidligere statsminister i Storbritannia, var gruppens offisielle utsending fra 27. juni 2007 til mai 2015.

Gruppens ledere består ellers av USAs utenriksminister Hillary Clinton, Russlands utenriksminister Sergej Lavrov, EUs høyrepresentant for utenrikssaker og sikkerhetspolitikk Catherine Ashton og FNs generalsekretær Ban Ki-moon.

Eksterne lenker
 Office of the Quartet Representative

Midtøsten-konflikten
Diplomati
Museum of London

Museum of London er et museum som dokumenterer Londons historie fra paleolittisk tid og fram til i dag. Det ligger i en bygning fra 1970-årene nær Barbican i City of London, og har utstillinger satt opp etter moderne prinsipper med en rekke audiovisuelle elementer. Mange av utstillingene er spesielt egnet for unge besøkende. 

Museet drives av City of London Corporation og Departementet for kultur, media og sport. Kjernesamlingen tilhørte Corporation og var tidligere i Guildhall, men senere har det også kommet til gjenstander fra andre samlinger. 

Den første direktøren var Max Hebditch. I 1997 tok Simon Thurley over, og satt inntil han ble direktør for English Heritage. Pr. 2007 er professor Jack Lohman museumsdirektør. 

Utstillingen består av en serie kronologiske gallerier med originalartefakter, modeller, bilder og diagrammer. Det er sterkt fokus på arkeologiske funn, byutvikling og sosial- og økonomisk historie. Blant de meste kjente gjenstandene er Lord Mayor of Londons vogn og en rekonstruksjon av en gate fra det viktorianske London. 

Rett utenfor museet kan man se et stykke av den romerske bymuren. 

Museum of London Archaeology Service (MoLAS) utfører utgravninger i London, og har også vært engasjert andre steder i Storbritannia og andre land. Funnene blir preservert og studert på museets London Archaeological Archive and Research Centre (LAARC).

I 2003 åpnet en avdeling i Docklands, med en utstilling som dekker områdets økonomiske og sosiale historie. Det ligger i en lagerbygning fra det 19. århundre på Isle of Dogs.

Se også
Museum of London Docklands

Eksterne lenker
 

Museer i London
City of London
Museer etablert i 1975
Vitenskap i 1975
1975 i England
Wimbledon-turneringen 1997

Wimbledon-turneringen 1997 ble avviklet mellom 23. juni og 7. juli i London og er en Grand Slam-turnering i tennis på gress. Amerikanske Pete Sampras vant singletittelen i Wimbledon for herrer. Singleturneringen for damer ble vunnet av Martina Hingis fra Sveits. Double-turneringen for herrer ble vunnet av det australske paret Mark Woodforde / Todd Woodbridge som dermed forsvarte sin tittel fra året før. Detsamme gjorde Helena Suková som vant mixed double, sammen med landsmannen Cyril Suk. Double for damer ble vunnet av Gigi Fernandez fra USA og Natasha Zvereva fra Hviterussland.

Menn

Kvartfinaler

Semifinaler

Finale

Kvinner

Kvartfinaler

Semifinaler

Finale

Eksterne lenker 
 ITF Menn, Kvinner

Wimbledon-turneringen
Tennis i 1997
Sport i England i 1997
Todd Woodbridge

Todd Woodbridge (født 2. april 1971 i Sydney, Australia) er en tidligere profesjonell tennisspiller.

Woodbridge, som ble profesjonell i 1988, er en av verdens fremste doublespillere. Han vant i løpet av sin tenniskarriere, som varte til 2005, 83 doubleturneringer, hvorav 16 Grand Slam. Han vant også to Grand Slam-titler i mixeddouble. 7. juni 1992 var første gangen han toppet rankinglisten over verdens beste doublespillere. Som singlespiller vant han to turneringer og var som best ranket som nummer nitten (1997).  

Han vant doubleturneringen i Wimbledon hele ni ganger, de tre siste (2002–2004) sammen med svenske Jonas Björkman og de øvrige seks sammen med landsmannen Mark Woodforde.

29. juli 1996 ble han olympisk mester i double sammen med Mark Woodforde, da de vant OL-finalen i Atlanta. De beseiret det britiske paret Neil Broad / Tim Henman med 6-4, 6-4 og 6-2. Fire år senere, i Sommer-OL 2000 i Sydney, vant han en olympisk sølvmedalje.

Todd Woodbridge deltok også på det australske Davis Cup-laget 1991-2005. Han spilte totalt 41 Davis Cup-kamper, hvorav han vant 30. Han var med å vinne cupen to ganger, i 1999 da Australia beseiret Frankrike og i 2003 da de vant finalen over Spania.

OL-medaljer 
 1996  Atlanta -  Gull i tennis, double menn  Australia 
 2000  Sydney -  Sølv i tennis, double menn  Australia

Grand Slam-titler 
  Australian Open:
 Double herrer – 1992 (sammen med Mark Woodforde)
 Double herrer – 1997 (sammen med Mark Woodforde)
 Double herrer – 2001 (sammen med Jonas Björkman)
  French Open:
 Double herrer – 2000 (sammen med Mark Woodforde)
  Wimbledon: Double herrer – 1993 (sammen med Mark Woodforde)
 Double herrer – 1994 (sammen med Mark Woodforde)
 Mixed double – 1994 (sammen med Helena Sukova)
 Double herrer – 1995 (sammen med Mark Woodforde)
 Double herrer – 1996 (sammen med Mark Woodforde)
 Double herrer – 1997 (sammen med Mark Woodforde)
 Double herrer – 2000 (sammen med Mark Woodforde)
 Double herrer – 2002 (sammen med Jonas Björkman)
 Double herrer – 2003 (sammen med Jonas Björkman)
 Double herrer – 2004 (sammen med Jonas Björkman)
  US Open:
 Mixed double – 1990 (sammen med Elizabeth Smylie)
 Mixed double – 1993 (sammen med Helena Sukova)
 Double herrer – 1995 (sammen med Mark Woodforde)
 Double herrer – 1996 (sammen med Mark Woodforde)
 Mixed double – 2001 (sammen med Rennae Stubbs)
 Double herrer – 2003 (sammen med Jonas Björkman)

Referanser

Eksterne lenker 
 

Australske tennisspillere
Olympiske mestere for Australia
Deltakere for Australia under Sommer-OL 1992
Tennisspillere under Sommer-OL 1992
Medaljevinnere under Sommer-OL 1996
Deltakere for Australia under Sommer-OL 1996
Tennisspillere under Sommer-OL 1996
Medaljevinnere under Sommer-OL 2000
Deltakere for Australia under Sommer-OL 2000
Tennisspillere under Sommer-OL 2000
Deltakere for Australia under Sommer-OL 2004
Tennisspillere under Sommer-OL 2004
Personer fra Sydney
Fødsler i 1971
Mark Woodforde

Mark Woodforde (født 23. september 1965 i Adelaide i Australia) er en tidligere profesjonell tennisspiller.

Woodforde ble profesjonell i 1984 og han vant tolv Grand Slam-turneringer i double, seks i Wimbledon, tre US Open to Australian Open og en French Open. Elleve titler vant han sammen med landsmannen Todd Woodbridge og US Open i 1989 sammen med John McEnroe. Han var ranket som verdens beste  doublespiller første gang i november 1992, han vant totalt 67 doubleturneringer hvorav 61 sammen med Woodbridge. De ble kåret til årets beste doublepar fire ganger. 
  
29. juli 1996 ble han olympisk mester i double, sammen med Todd Woodbridge vant han OL-finalen i Atlanta, de beseiret det britiske paret Neil Broad / Tim Henman med 6-4, 6-4, 6-2. Fire år senere, i Sommer-OL 2000 i Sydney vant han en olympisk sølvmedalje i double sammen med Woodbridge.

OL-medaljer 
 1996  Atlanta -  Gull i tennis, double menn  Australia 
 2000  Sydney -  Sølv i tennis, double menn  Australia

Grand Slam-titler 
  Australian Open:
 Double herrer – 1992 (sammen med Todd Woodbridge)
 Mixeddouble – 1992 (sammen med Nicole Provis)
 Mixeddouble – 1996 (sammen med Nicole Provis)
 Double herrer – 1997 (sammen med Todd Woodbridge)
  French Open:
 Mixeddouble – 1992 (sammen med Arantxa Sánchez Vicario)
 Double herrer – 2000 (sammen med Todd Woodbridge)
  Wimbledon: Double herrer – 1993 (sammen med Todd Woodbridge)
 Mixeddouble – 1993 (sammen med Martina Navrátilová)
 Double herrer – 1994 (sammen med Todd Woodbridge)
 Double herrer – 1995 (sammen med Todd Woodbridge)
 Double herrer – 1996 (sammen med Todd Woodbridge)
 Double herrer – 1997 (sammen med Todd Woodbridge)
 Double herrer – 2000 (sammen med Todd Woodbridge)
  US Open:
 Double herrer – 1989 (sammen med John McEnroe)
 Mixeddouble – 1992 (sammen med Nicole Provis)
 Double herrer – 1995 (sammen med Todd Woodbridge)
 Double herrer – 1996 (sammen med Todd Woodbridge)

Referanser

Eksterne lenker 
 

Australske tennisspillere
Olympiske mestere for Australia
Medaljevinnere under Sommer-OL 1996
Deltakere for Australia under Sommer-OL 1996
Tennisspillere under Sommer-OL 1996
Medaljevinnere under Sommer-OL 2000
Deltakere for Australia under Sommer-OL 2000
Tennisspillere under Sommer-OL 2000
Personer fra Adelaide
Fødsler i 1965
Tromsø bibliotek og byarkiv

Tromsø folkebibliotek er bibliotek for innbyggere og besøkende i Tromsø kommune. Hovedbygningen ble flyttet fra sine gamle lokaler i Storgatbakken til Fokuskvartalet og åpnet den 3. august 2005. Den huser samlinger fordelt over fire etasjer.

Biblioteket har i tillegg to byfilialer i bydelene Kroken og Tromsdalen, samt distriktsfilialer på Brensholmen, Sjursnes og Lakselvbukt.

Hovedbygningen 

Bygningen er oppført under det opprinnelige taket av gamle Fokus Kino, som ble tegnet av arkitekt Gunnar Bøgeberg Haugen og åpnet 16. mars 1973. Den spesielle takkonstruksjonen tegnet han med utgangspunkt i den spanske arkitekten Felix Candelas konstruksjon, som ofte går under betegnelsen candelaskall. Den er utformet som fire store buer som danner en hyperbolsk paraboloid form.

Taket har holdt meget høy kvalitet siden bygningen ble oppført, slik at da det ble bestemt å bygge nytt, kunne det selvbærende taket bli stående igjen.

Arkitektfirmaet HRTB AS sto for tegningen av bygget, mens Skanska AS sto som byggherre. Det kostet 121,8 millioner å bygge det 3 710 m² store bygget. Parketten er produsert av bjørk fra Troms. Dagens bygg ble tatt i bruk i 2005.

Utsmykning 

 Karl-Gustav Gjertsen fra Narvik vant konkurransen om utsmykking av biblioteket. Hans verk, «Rangifer Tarandus Pegasus» er utført i sveiset og grålakkert stål. I tillegg til hovedfiguren, består utsmykkinga av fire mindre figurer: «Bok-finken», «lesehesten», «bok-ormen» og «bok-nafisken».
 Ulf Dreyer: Bilde av Tromsø anno 1957/58, restaurert av kunstneren i 2005. Bildet var opprinnelig malt direkte på betongvegg i det gamle rådhuset. Da det gamle rådhuset ble revet, ble betongveggen saget ut, lagret og satt inn i Fokuskvartalet, plan 0 mellom kino og bibliotek.
 Gunn Harbitz: Cora Sandels minnemerke – «Alberte», statue i tre. Minnesmerket sto tidligere på Stortorget, utenfor kulturhuset. Ble satt på lager fordi vann trakk inn i treverket. Er nå restaurert og plassert i passasje mellom bibliotek og rådhus.
 Tor-Arne Moen har gitt fem tresnittplater og fem fargetrykk, «På gjengrodde stier» med Knut Hamsun som motiv, i gave til Tromsø kommune. Plater og trykk henger i biblioteket.
 Hans Ragnar Mathisen har laget et portrett av Lars Berg, tresnitt. Dette henger i Lokalhistorisk senter i biblioteket.

Aktiviteter 
Biblioteket har arrangementer som appellerer til alle aldersgrupper og interesser. Fra eventyrstund for de minste, til forfatterbesøk, boklanseringer, lesesirkler, konserter, foredrag og mer er Tromsø bibliotek og byarkiv en levende kulturinstitusjon midt i Tromsø sentrum.

Referanser

Eksterne lenker
 
 Facebook
 Flickr
 Instagram
 Twitter

Kultur i Tromsø
Folkebiblioteker i Norge
Arkiver i Norge
Jeet Kune Do

Jeet Kune Do var navnet Bruce Lee ga sin egen kampfilosofi. Han mente han ikke hadde skapt en ny kampstil, men han håpet på å få folk til å forstå at man ikke skal klamre seg til bestemte mønster (kata).

Som det går frem av sitatet over, ville Lee ikke skape en ny stil som hadde de samme begrensninger som andre stiler har, men ville skape en ny måte å tenke på innen kampkunsten, som passer bedre til vår egen «brutt rytme». Lee mente at konseptet ikke var å «legge til» flere ting som kompliserte stilen, men at man skulle «sile» ut det som var unyttig og raffinere det som var nyttig.

Lee var opptatt av vestlig boksing og fekting. Selv om det grunnleggende konseptet (som senterlinjeteorien, straight lead og «stokking») kom fra Wing Chun, forkastet han stillingene fra denne stilen til fordel for det han mente var en mye mer flytende/fleksibel stilling, delvis lånt fra vestlig boksing og fekting. Lee mente at denne stillingen tillot han å flyte mye mer, i stedet for å sitte fast i en spesiell stilling.

Kampsport
Tespa

Tespa (lulesamisk; Disspá) er en elv i Rana kommune på Helgeland i Nordland, som er en del av Ranavassdraget.

Elva har sin kilde i Tespvannet. De øvre delene av elva ligger i Saltfjellet-Svartisen nasjonalpark. Tespa møter Stormdalsåga nederst i Tespdalen ved den tidligere fjellgården Bredek. Ved Storvoll munner elva ut i Ranelva.

Eksterne lenker
 Tespa, Miljødirektoratet, Naturbase

Elver i Rana
Ranavassdraget
Lord Mayor of London

Lord Mayor of London er et embete i City of London. Embetsinnehaveren er overborgermester i London og øverste sjef for City of London Corporation. Posisjonen gir forrang foran andre – bortsett fra den sittende monark – og medfører visse fullmakter, rettigheter og privilegier. 

Hvert år gjennomføres det valg til embetet ved månedsskiftet september/oktober, og den nyvalgte Lord Mayor tiltrer i november. På tiltredelsesdagen avholdes seremonien Lord Mayor's Show med en prosesjon fra City til Westminster, hvor borgermesteren sverger en troskapsed til monarken i nærvær av dommerne ved High Court. 

Embetet er primært seremonielt og sosialt, med promotering av London som forretningsby i utlandet som en av de viktigste oppgavene. Lord Mayor er også ex officio kansler ved City University. 

For perioden 2021–2022 er Vincent Keaveny valgt til Lord Mayor. Han er den 693. Lord Mayor of London.

Se også
 Liste over Lord Mayors of London

Eksterne lenker 
 

 Om Lord Mayor of London (engelsk)
 «History of the Lord Mayoralty» (engelsk)

Britiske embeter
City of London
Omar Heide Midtsæter

Omar Heide Midtsæter (født 7. juli 1920 i Bergen, død 18. november 1990) var en norsk jazzmusiker (trommer) og -skribent.

Han spilte på utgivelser med Per Borthens orkester (1968, 1976), og med Ben Webster, på EP-platen Scandinavian Days, vol. 1 fra Moldejazz (Rarities, 1969). Han var første leder av Norsk Jazzforbund (1953), og i hjembyen var han leder for Oslo Jazz Circle en tid.  Han var jazzjournalist i VG, for Det Nye, og mottok Molderosen (1971) blant annet for dette.

Referanser 

Norske jazztrommeslagere
Jazzjournalister
Norske journalister
Personer fra Bergen kommune
Molderosen

Molderosen er en årlig utmerkelse som under Moldejazz tildeles en person som har bidratt til å sette Molde på kartet. Vinneren forplikter seg til å sende julekort til turistsjefen hvert år.

Liste over vinnere 
 1967 – orkesterleder og journalist Thorleif Østereng
 1968 – Odd Bang-Hansen
 1969 – Gunnar Bull Gundersen (mangeårig konferansier) og jazzjournalist Johs. Bergh
 1970 – journalist Randi Hultin
 1971 – musiker og Det Nye-journalist Omar Heide Midtsæter
 1972 – Jo Vogt og journalist Bibben Gust Fagerstrøm
 1973 – produsent Svein Erik Børja og Tore Skille
 1974 – Kjersti Fagerheim og journalist/musiker Erling Wicklund
 1975 – festivalpionerene Otto Chr. Sættem jr. og Petter Pettersson
 1976 – Lars Otto Wollum
 1977 – Bjørn Sørum
 1978 – Ingrid Furseth og Reidar Wergeland
 1979 – journalist Terje Mosnes
 1980 – journalist Bjørn Stendahl og Kaare Paulsen
 1981 – Knut Ingebrigtsen
 1982 – Bent Inge Bye og Knut Borge
 1983 – journalist Stein Kagge
 1984 – Roger Engvik
 1985 – musiker og journalist Per Husby og Jan Horne
 1986 – Einar Bergh
 1987 – journalist Roald Helgheim
 1988 – Gerd Skår
 1989 – Trygve Lundemo
 1990 – Ragnar Auglænd, journalist Paweł Brodowski og Borghild Maaland
 1991 – journalist Egil Rafto
 1992 – journalist Nils Bjåland og plateprodusent Vidar Rud
 1993 – produsent Per Ravnaas
 1994 – Lisbeth Garthe i Oslo Jazzfestival
 1995 – festivallege og musiker Ketil Ytre-Arne
 1996 – fotograf Stein Fjesme
 1997 – Svein Lunde og trommeslager Frode Kildal
 1998 – deltaker Miriam Fagerström
 1999 – musiker Jens Arne Molvær
 2000 – journalist Tor Hammerø
 2001 – musiker Jan Inge Melsæther
 2002 – journalist Arild Rønsen
 2003 – BBC-journalist Fiona Talkington
 2004 – festivalens egen Jazzlogen
 2005 – festivalarbeider Arne Frostad
 2006 – journalist og musiker Carl Petter Opsahl
 2007 – skuespiller/konferansier Anitra Terese Eriksen og pressesjef Torbjørn Haugen
 2008 – journalist Ove Lervik
 2009 – journalist Kjell Herskedal, far til prisvinner Daniel Herskedal
 2010 – journalist Ann Iren Ødeby i jazzavisa Fire flate
 2011 – journalist Jan Granlie i jazzmagasinet Jazznytt
 2012 – musiker Lionel Batiste (post mortem)
 2013 – journalist Jan Ditlev Hansen
 2014 – journalist Anniken Sunde
 2015 – tidligere festivalsjef Jan Ole Otnæs
 2016 – journalist Tine Skolmen
 2017 – jazzsanger Karin Krog
 2018 – jazzmusiker Arild Andersen
 2019 – konsertutvikler Berit Mæland, tekniker Øystein Wierli og stabsansvarlig Geir Mostad
 2020  – festivalpioner Per Inge «Pingen» Hansen.
 2021  – forfatter, journalist og teoretisk fysiker Johan «Hauken» Hauknes
 2022  – fotograf, journalist, kommunikasjonsrådgiver og IT-utvikler Hogne Bø Pettersen

Referanser 

Moldejazz
Jens Arne Molvær

Jens Arne Molvær (født 16. desember 1940 i Langevåg) er en norsk
jazzmusiker (klarinett og saksofon).

Han var i Oddvar Ask kvartett (Stavanger, 1966-69),
Storyville Jazz Club's storband (Molde, 1969-72),
før han etablerte Ytre Suløens Jassensemble på hjemstedet (1973-87, 1992-).
Han har ellers gitt ut egen plate
(1998), og spilt med blant annet Bjørn Klakegg og Konrad Kaspersen.
Videre har han medvirket på utgivelse med Frøydis Walstad Sagen og
plateprodusert for Blue Horn Jazzband (With a heart of full rhythm, 2002).

Han er far til jazzmusiker Nils Petter Molvær
og var rektor ved Sula kulturskole (2002–2007).

Utgivelser 
 September song (Hot Club Records, 1998). Med musikerne Steinar Raknes, Nils Petter Molvær, Håkon Mjåset Johansen og Håvard Wiik.

Utmerkelser 
 Sunnmørspostens kulturpris 1995
 Molderosen 1999

Referanser

Eksterne lenker 
 Biografi fra Jazzbasen.
 Diskografi fra Jazzbasen.

Norske jazzklarinettister
Personer fra Sula kommune
Fødsler i 1940
Guardamar del Segura

Guardamar del Segura (også kjent som Guardamar) er en kommune i provinsen Alicante, i den administrative enheten Valencia (i Spania). Byen ligger sørvest for Alicante, like sør for Elche, like nord for Torrevieja og øst for Rojales (som tidligere var en del av kommunen). Kommunens innbyggertall er 15 951 (INE 2008).

Som navnet på kommunen tilsier, renner elven Segura gjennom den. På begynnelsen av 1900-tallet ble det plantet en pinjeskog ved i byen, for å verne byen fra sanden som kom fra elven etter avskoging i innlandet, og som begrov husene og gatene i Guardamar del Segura. Pinjetrærne bandt opp sand og jord, og fungerer den dag i dag som et sandskjold for byen, som ligger helt ned til Middelhavet.

Geografi

Strender
Guardamar har en 12 km lang kystlinje hvor man mellom elven Segura og i nordenden av kommunen finner man nudiststranden Los Tusales. Deretter er navnet på strendene sørover mot Torrevieja Los Viveros, La Babilonia, La Playa Centro, La La Roqueta, La Moncayo, Del Campo og Las Ortigas (sistnevnte ender inne i kommunegrensen for Torrevieja).

Mange mener strendene i Guardamar er de fineste og reneste i Alicante-området.

Pinjeskogen
En skog på 840 hektar ble plantet for å hindre sand som kom over havet, fra å skape problemer for bosettingen. Sanden var i ferd med å begrave byen da byingeniør Mira y Botella igangsatte et skogplantingsprosjekt på slutten av 1920-tallet. Skogen består i hovedsak av furutrær, pinjetrær, eukalyptustrær, aloe vera-planter, busker og palmer. Den kalles på folkemunne La Piñada, og er Guardamar del Seguras største rekreasjonsområde, med flotte veier og turstier. Skogen ble besluttet plantet på 1920-tallet, og det tok ti år å fullføre den. Den bærer navnet Alfonos XIII-parken, og går fra havnen til Parque Reina Sofia i sentrum av byen. Parque Reina Sofia er en grønn lunge i byen, med springvann, dyr og fugleliv, samt benker og utesecene. Den ble etablert i 1991.

Norsk tilknytting

Det er en stor fast norsk bosetning i området Guardamar del Segura. Mange bor i urbanisasjonene Los Estanos, El Eden, El Moncayo og El Raso. Andre byer og kommuner i nærområdet med mange norske innbyggere er: Torrevieja, Orihuela, Orihuela Costa og Rojales. 

I Ciudad Quesada (i Rojales) er det en norsk skole som har et fullverdig undervisningstilbud for barne- og ungdomsskole, samt videregående skole.

I nabokommunen Torrevieja er det norsk sjømannskirke La Iglesia de Prinsesse Martha Louise, som avholder ordinære gudstjenester på norsk, organiserer sosiale arrangementer, og foretar bryllup, konfirmasjon og barnedåp. 

Det er også norsk konsulat i Torrevieja.

Eksterne lenker 
 
 Den norske skolen i Rojales(Ciduad Quesada)
 Sjømannskirken i Torrevieja

Kommuner i provinsen Alicante
Byer i Alicante
Vega Baja del Segura
Bosetninger etablert på 1100-tallet
Risil ungdomsskole

Risil ungdomsskole var en ungdomsskole i Vestby kommune i Akershus. Den lå på boligfeltet Pepperstad Skog utenfor kommunesenteret Vestby.

Skolen hadde elever fra 8. til 10. trinn, som kom fra barneskolene Bjørlien, Vestby og Garder.

Høsten 2015 ble skolen erstattet av Vestby ungdomsskole og skal rives.

Referanser 

Ungdomsskoler i Viken
Skoler i Vestby
Tidligere utdanningsinstitusjoner i Viken
Utdanningsinstitusjoner nedlagt i 2015
Paul-Marie Reynaud

Paul-Marie Reynaud (趙保祿), C.M. (født 3. desember 1854 i Sainte-Croix-en-Jarez i departementet Loire i Frankrike, død 23. februar 1926 i Kina) var katolsk misjonær og biskop i Kina. Han ble først biskop og apostolisk vikar for provinsen Zhejiang i 1884, og da vikariatet ble delt fortsatte han fra 1910 som biskop og vikar for Det østlige Zhejiang. I 1924 fikk kirkedistriktet navnet Ningbo etter sitt sentrum, byen ved samme navn.

Episkopalgenealogi 
Hans episkopalgenealogi er:

 Kardinal Guillaume d'Estouteville (1403-1483)
 Pave Sixtus IV (1414-1484) *bispeviet 1471
 Pave Julius II (1443-1513) *1481
 Kardinal Raffaele Sansoni Riario (1461-1521) *1504
 Pave Leo X (1475-1521) *1513
 Pave Klemens VII (1478-1534) *1517
 Kardinal Antonio Sanseverino (1477-1543) *1531.
 Kardinal Giovanni Michele Saraceni (1498-1568) *1536
 Pave Pius V (1504-1572) *1556
 Kardinal Iñigo Avalos de Aragón (1535-1600) *1566
 Kardinal Scipione Gonzaga (1542-1593) *1585
 Patriark Fabio Biondi (Blondus de Montealto) (-1618) *1588
 Kardinal Maffeo Barberini (1468-1544) *1604
 Kardinal Cosimo de Torres (1584-1642) *1621
 Kardinal Francesco Maria Brancaccio (1592-1565) *1627
 Biskop Miguel Juan Balaguer Camarasa (1598-1663) *1635
 Pave Alexander VII (1599-1667) *1635
 Kardinal Neri Corsini (1624-1678) *1652
 Biskop Francesco Ravizza (1615-1675) *1667
 Kardinal Veríssimo de Lencastre (1615-1692) *1671
 Biskop João de Sousa (1647-1710) *1684
 Biskop Álvaro de Abranches e Noronha (1661-1776) *1694
 Biskop Nuno da Cunha e Ataíde (1664-1750) *1706
 Kardinal Tomás de Almeida (1670-1754) *1707
 Kardinal João Cosme da Cunha (de Nossa Senhora da Porta) (1715-1783) *1746
 Erkebiskop Francisco da Assumpção e Brito (1726-1818) *1773
 Biskop Alexandre de Gouvea (Gouveia) (1751-1808) *1783
 Biskop Cajetan Pires Pireira (1769-1838) *1806
 Biskop Joachin (Gioacchino Domenico) Salvetti (1769-1843) *1817
 Biskop Joseph-Martial Mouly, C.M. (1807-1868) *1842
 Biskop Edmond-François Guierry, C.M. (1825-1883) *1865
 Biskop Géraud Bray, C.M. (1825-1905) *1870
 Biskop  Paul-Marie Reynaud, C.M. (1854-1926) *1884
Linjen d'Estouteville

Referanser 

Franske vincentinere
Franske katolske biskoper
Ikkekinesiske katolske biskoper i Kina
Misjonærer i Kina
Franske misjonærer
Katolske misjonærer
Personer fra departementet Loire